Anna Karolin: poliitilist debatti on enim mõjutanud põgenikekriis | Uudised | ERR
Väitlusseltsi liige ja valimiste valvur Anna Karolin ütles, et Eesti poliitilist debatti on viimase aasta jooksul enim mõjutanud põgenikekriis.
"Meie poliitilist debatti kindlasti on viimase aasta jooksul mõjutanud üks selline deus ex machina, ehk selline äkki ilmunud "kättemaksujumal" ja selleks on põgenikekriis või konflikt Süürias, mis on kaasa toonud endaga sellise migratsiooni, millega Eesti ühiskond ei ole varem silmitsi seisnud," viitas Karolin saates "Kahekõne".
Põgenikekriisi debatist on Karolini sõnul Eesti erakondadest enim kasu lõiganud Eesti Konservatiivne Rahvaerakond (EKRE), kes seda debatti ka pidevalt ise üleval hoiab. Ta märkis, et EKRE on sealjuures kasutanud kõiki - nii häid kui ka halbu - retoorilisi võtteid, et end selle teemaga siduda.
"Ma ei taha öelda, aga see mingis mõttes hoiab Eesti avalikkust pantvangis," sõnas ta.
Karolin rääkis, et hirm põgenike ees on loomulik, aga seda kiputakse ära kasutama. Samuti viitas ta, et selles debatis kasutatakse vähe fakte.
Põgenikekriisi debatt hakkab aga tema hinnangul vaikselt vaibuma, sest inimestel on sellest kõrini.
Interpoli ja Europoli ühine raport: inimsmugeldajad teenisid Euroopa rändekriisi abil ligi 6 miljardit dollarit
Toomas Kuuse rändekriisist: tavaline õnneotsija reeglina Eesti kaudu ei liigu
Laura Põldvere: Eesti Laul täidab muusikute unistused
Rakvere VK tõusis Balti liigas kuuendaks